Lūcija Kaiva

Lūcija Kaiva (dzimusi Lipste;  Rīga —  Rīga) bija Latvijas šahiste.

 Biogrāfija 
1937. gadā beigusi Rīgas Latviešu jaunatnes savienības ģimnāziju. 1938. gadā piedalījusies 2. Latvijas sieviešu šaha čempionātā, kurā ierindojusies 5. vietā un bijusi vienīgā dalībniece, kas spējusi pieveikt vienu no trim uzvarētājām. 1940. gadā mainījusi savu uzvārdu no Lipste uz Kaiva. 1943. gadā iestājusies Latvijas Universitātes Matemātikas fakultātē, taču studijas nav beigusi.LVVA Studentu datubāze

Pēc Otrā pasaules kara dzīvojusi Tukumā. 1946. gadā bijusi piektā Tukuma pilsētas šaha čempionātā vīriešiem."Tukuma šacha dzīve", laikraksts "Padomju Jaunatne", 14.06.1946 Vairākas reizes piedalījusies Latvijas PSR pirmajos sieviešu šaha čempionātos, kur lielāko panākumu sasniegusi 1950. gadā, kad ar četrām uzvarām finišā izcīnījusi otro vietu, kļūstot par pirmo šahisti, kas uz Latvijas sieviešu šaha čempionāta goda pjedestāla nepārstāvēja Rīgu. Kā Latvijas sieviešu šaha čempionāta laureāte 1950. gada nogalē kopā ar Mildu Lauberti piedalījusies PSRS sieviešu šaha čempionāta pusfinālā Rostovā pie Donas, taču turnīrā nospēlējusi neveiksmīgi un palikusi pēdējā vietā."Beigušies M. I. Čigorina piemiņai veltītie turnīri", laikraksts "Padomju Jaunatne", 27.12.1950 Pēc tam šaha turnīros piedalījusies reti.

Mūža beidzamos gadus pavadījusi Rīgā. Apbedīta Rīgas Meža kapos.Nekropole: Lūcija Kaiva

 Vietas Latvijas šaha čempionātā 
 1938. gads — 5. vieta.
 1948. gads — 4. vieta.
 1950. gads — 2. vieta.
 1951. gads — 3.-4. vieta.

 Atsauces 

 Literatūra 
 Trenko Z., Milda Lauberte - Latvijas pirmā šacha karaliene: trīsdesmito gadu publikācijas, sarunas, pārdomas, laikabiedri, fotoattēli. Rīga: 2011.

Kategorija:1916. gadā dzimušie
Kategorija:1985. gadā mirušie
Kategorija:Rīgā dzimušie
Kategorija:Latvijas šahisti
Kategorija:PSRS šahisti
Kategorija:Rīgas Meža kapos apbedītie